2002 m. vasario 18 d. Komisijos sprendimas dėl bendros nacionalinių degalų kokybės duomenų suvestinių pateikimo formos (pranešta dokumentu Nr. C(2002) 508)



Oficialusis leidinys L 053 , 23/02/2002 p. 0030 - 0036

CS.ES skyrius 13 tomas 29 p. 273 - 279

ET.ES skyrius 13 tomas 29 p. 273 - 279

HU.ES skyrius 13 tomas 29 p. 273 - 279

LT.ES skyrius 13 tomas 29 p. 273 - 279

LV.ES skyrius 13 tomas 29 p. 273 - 279

MT.ES skyrius 13 tomas 29 p. 273 - 279

PL.ES skyrius 13 tomas 29 p. 273 - 279

SK.ES skyrius 13 tomas 29 p. 273 - 279

SL.ES skyrius 13 tomas 29 p. 273 - 279



Komisijos Sprendimas 2002 m. vasario 18 d. dėl bendros nacionalinių degalų kokybės duomenų suvestinių pateikimo formos (pranešta dokumentu Nr. C(2002) 508) (2002/159/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1998 m. spalio 13 d. Europos Parlamento ir Tarybos direktyvą 98/70/EB dėl benzino ir dyzelinių degalų (dyzelino) kokybės, iš dalies keičiančią Tarybos direktyvą 93/12/EEB [1], ypač į jos 8 straipsnio 3 dalį, kadangi: (1) Valstybėms narėms būtina kontroliuoti benzino ir dyzelinių degalų, kuriais prekiaujama jų teritorijose, kokybę ir taip užtikrinti Direktyvoje 98/70/EB nurodytų aplinkosauginių rodiklių laikymąsi ir priemonių, kuriomis siekiama sumažinti transporto priemonių į atmosferą išmetamų teršalų kiekį, veiksmingumą. (2) Būtina nustatyti bendrą informacijos apie degalų kokybės kontrolę ataskaitų pateikimo formą laikantis Direktyvos 98/70/EB 8 straipsnio 3 dalies nuostatų, PRIĖMĖ ŠĮ SPRENDIMĄ: 1 straipsnis Šis sprendimas nustato bendrą nacionalinių degalų kokybės duomenų pateikimo formą pagal Direktyvos 98/70/EB 8 straipsnio nuostatas. 2 straipsnis Valstybės narės, pateikdamos duomenis Komisijai, naudoja priede nurodytą formą. 3 straipsnis Šis sprendimas skirtas valstybėms narėms. Priimta Briuselyje, 2002 m. vasario 18 d. Komisijos vardu Margot Wallström Komisijos narė [1] OL L 350, 1998 12 28, p. 58. -------------------------------------------------- PRIEDAS DĖL BENDROS NACIONALINIŲ DEGALŲ KOKYBĖS DUOMENŲ SUVESTINIŲ PATEIKIMO FORMOS 1. ĮŽANGA 1998 m. spalio 13 d. Europos Parlamento ir Tarybos direktyva 98/70/EB dėl benzino ir dyzelinių degalų (dyzelino) kokybės, iš dalies keičianti Direktyvą 93/12/EEB [1], su paskutiniais pakeitimais, padarytais Komisijos direktyva 2000/71/EB [2], nustato aplinkosauginius rodiklius visoms benzino ir dyzelinių degalų (dyzelino) rūšims, kuriomis prekiaujama Europos Sąjungoje. Šie aplinkosauginiai rodikliai pateikiami Direktyvos I–IV prieduose. 8 straipsnio 1 dalis įpareigoja valstybes nares kontroliuoti, kad būtų laikomasi šių degalų kokybės rodiklių remiantis direktyvoje nurodytais analizės ir matavimo metodais. Ne vėliau kaip iki kiekvienų metų birželio 30 dienos valstybės narės turi pateikti degalų kokybės kontrolės duomenų, surinktų ankstesnių kalendorinių metų sausio–gruodžio mėnesiais, suvestinę. Pirmoji ataskaita turi būti pateikta iki 2002 m. birželio 30 d. Šiame priede pateikiamą ataskaitų pateikimo formą nustatė Europos Komisija remdamasi Direktyvos 98/70/EB 8 straipsnio 3 dalimi ir šiuo sprendimu. 2. DUOMENYS APIE DEGALŲ KOKYBĖS KONTROLĖS ATASKAITOS RENGĖJUS Institucijos, atsakingos už degalų kokybės kontrolės ataskaitos rengimą, yra prašomos užpildyti toliau pateiktą lentelę. +++++ TIFF +++++ 3. APIBRĖŽIMAI IR PAAIŠKINIMAI Pirminė degalų klasė: Direktyva 98/70/EB nustato aplinkosauginius rodiklius benzinui ir dyzeliniams degalams (dyzelinui), kuriais prekiaujama ES. Direktyvoje numatytus rodiklius galima laikyti "pirminėmis degalų klasėmis". Jos apima: i) reguliarų bešvinį benziną (RON > 91), ii) bešvinį benziną (RON > 95) ir iii) dyzelinius degalus. Nacionalinė degalų klasė: valstybės narės gali apibrėžti "nacionalines" degalų klases, tačiau jos turi neprieštarauti pirminės degalų klasės specifikacijai. Pavyzdžiui, nacionalinės degalų klasės gali apimti aukščiausios rūšies bešvinį benziną (RON > 98), benziną su švino pakaitalu, benziną be sieros, benziną su 50 ppm sieros, dyzelinius degalus be sieros, dyzelinius degalus su 50 ppm sieros ir t. t. Degalai be sieros — tai benzinas ir dyzeliniai degalai, kuriuose sieros kiekis yra mažesnis už 10 mg/kg (ppm). 4. DEGALŲ KOKYBĖS KONTROLĖS SISTEMOS APRAŠYMAS Valstybės narės turi pateikti jų nacionalinių degalų kokybės kontrolės sistemų veikimo aprašymas. 5. BENDRAS BENZINO IR DYZELINO PARDAVIMAS Valstybių narių prašoma užpildyti toliau pateiktą lentelę ir tiksliai nurodyti kiekvienos benzino ir dyzelino klasės, kuria prekiaujama jų teritorijoje, kiekius. +++++ TIFF +++++ 6. DEGALŲ BE SIEROS PASIŪLOS GEOGRAFINIS PASISKIRSTYMAS Valstybių narių prašoma aprašyti prekybos degalais be sieros jų teritorijose mastą (t. y. pasiūlos geografinį pasiskirstymą). +++++ TIFF +++++ 7. VASAROS LAIKOTARPIO APIBRĖŽIMAS IR BENZINO LAKUMAS Direktyva 98/70/EB numato, kad benzino garų slėgis turi būti mažesnis už 60,0 kPa vasaros laikotarpį, kuris trunka nuo gegužės 1 d. iki rugsėjo 30 d. Tačiau tose valstybėse narėse, kuriose vyrauja "arktinės sąlygos", vasaros laikotarpis yra nuo birželio 1 dienos iki rugpjūčio 31 d., o garų slėgis turi būti ne didesnis už 70 kPa. Valstybių narių prašoma apibrėžti jų teritorijose taikomą vasaros laikotarpį. +++++ TIFF +++++ 8. BENZINO ATASKAITOS PATEIKIMO FORMA Valstybės narės pateikia benzino (tiek nacionalinių, tiek pirminių klasių) kokybės kontrolės duomenų, kuriuos jie surinko atitinkamais kalendoriniais metais (sausio–gruodžio mėnesiais), suvestinę. Ši suvestinė lentelė pateikiama I priede. Bandymo metodai — tai metodai, nurodyti EN228: 2000 arba atitinkamoje vėlesnėje versijoje. 9. DYZELINIŲ DEGALŲ ATASKAITOS PATEIKIMO FORMA Valstybės narės pateikia dyzelinių degalų (tiek nacionalinių, tiek pirminių klasių) kokybės kontrolės duomenų, kuriuos jie surinko atitinkamais kalendoriniais metais (sausio–gruodžio mėnesiais), suvestinę. Šios suvestinės lentelė pateikiama II priede. Bandymo metodai — tai metodai, nurodyti EN590: 2000 arba atitinkamoje vėlesnėje versijoje. 10. DEGALŲ KOKYBĖS KONTROLĖS ATASKAITOS PATEIKIMAS Degalų kokybės kontrolės ataskaita turi būti pateikta šiam asmeniui: The Secretary General The European Commission Rue de la Loi/Wetstraat 200 B-1049 Brussels. Be to, ataskaita turėtų būti pateikta elektronine forma šiuo elektroninio pašto adresu: env-report-98–70@cec.eu.int [1] OL L 350, 1998 12 28, p. 58. [2] OL L 287, 2000 11 14, p. 46. --------------------------------------------------